এটা খুবই সাধারণ মাইনরিটি সাইকোলজি। সংখ্যালঘুরা সব দেশেই তার আত্মপরিচয়ের সাথে তার ধর্মীয় বিশ্বাস বা অন্য যেসকল ভিন্নতা তাকে সংখ্যালঘু করে সেইগুলি তার আত্মপরিচয়ের গুরুতর অংশ মনে করে। আর সংখ্যালঘুদেরকে যেহেতু প্রায় প্রতি পদে পদেই দেখিয়ে দেওয়া হয় যে সে এই সমাজে মাইনরিটি, ওর আত্মপরিচয়টি ওর জন্যে একটু বেশী সংবেদনশীল হয়, স্পর্শকাতর হয়। ফলাফল হচ্ছে এইটা- ওর ধর্ম বা ধর্মীয় আচরণ নিয়ে আপনি যখন একটা কিছু বলবেন, ওর মনে হবে যেন আপনি ওর আত্মপরিচয়ের উপর হামলা করেছেন।